EuroBench/eurobench-wiki-lt-topics huggingface dataset:
Tema: Filmai
Žaislų istorija 4 (angl. Toy Story 4) – 2019 m. JAV animacinis filmas, kurį sukūrė „Pixar Animation Studios“ ir išleido „Walt Disney Pictures“. Tai filmo „Žaislų istorija 3“ (2010 m.) tęsinys. Filmą įgarsino Tom Hanks, Tim Allen, Annie Potts, Joan Cusack, Don Rickles, Wallace Shawn, John Ratzenberger, Estelle Harris, Blake Clark, Jeff Pidgeon, Bonnie Hunt, Jeff Garlin, Kristen Schaal, Timothy Dalton, Tony Hale, Keegan-Michael Key, Jordan Peele, Christina Hendricks, Keanu Reeves ir Ally Maki. Filmas Jungtinėse Amerikos Valstijose išleistas 2019 m. birželio 21 d. Visame pasaulyje jis uždirbo 1,073 mlrd. dolerių ir tapo aštuntuoju pelningiausiu 2019 m. filmu. Kaip ir jo pirmtakai, filmas sulaukė palankių kritikų vertinimų, pagyrų už istoriją, humorą, emocinį svorį, garso takelį, animaciją ir įgarsinimą. 92-uosiuose „Oskarų“ apdovanojimuose jis buvo pripažintas geriausiu metų animaciniu filmu.
Tema: Kalnai
Vutevė (angl. Mount Wuteve) – kalnas šiaurės Liberijoje, aukščiausia šalies vieta. Stūkso Gvinėjos aukštumose, Lofos apskrityje. Aukštis – 1420 m (seniau manyta, kad 1380 m).
Tema: Paukščiai
Pelėdiniai paukščiai (Strigiformes) – paukščių (Aves) būrys, kurie aktyvūs naktimis ir sutemose. Pasaulyje yra dvi šeimos ir iš viso žinoma apie 210 rūšių. Tai vidutinio dydžio naktiniai plėšrieji paukščiai, turintys kompaktišką kūną, didelę galvą, dideles į priekį nukreiptas akis ir stiprias kojas su aštriais nagais grobiui pačiupti ir laikyti. Apdaras ištisus metus vienodas. Būdingas lytinis dimorfizmas (patelės didesnės už patinus). Pelėdos skraido labai tyliai, nes turi purias, minkštas plunksnas. Kartais ant galvos būna 2 kuokštai plunksnų – auselės. Galvą liemens atžvilgiu pasuka 270º kampu. Snapas trumpas, kablio formos. Kojų nagai dideli, aštrūs ir riesti. Išorinis pirštas, skirtingai nuo vanagų, atsilenkęs atgal. Daugumos rūšių pastaibis ir net pirštai plunksnėti. Turi labai jautrią klausą. Paplitę visame pasaulyje, išskyrus Antarktidą, didžiąją Grenlandijos dalį ir kai kurias nuo žemynų nutolusias salas. Minta peliniais graužikais, taip pat vabzdžiais, rečiau paukščiais, kelios rūšys specializuojasi medžioti žuvis. Grobį ryja nesusmulkintą. Nesuvirškintos liekanos pašalinamos pro žiotis kaip išvamos. Naktiniai gyvūnai, aktyvūs naktį ir sutemose. Dauguma pelėdinių gyvena sėsliai, kartais klajoja ar net keliauja. Mėgstamiausi biotopai – miškai, rečiau atviri plotai. Monogamai. Lizdą įsirengia uoksuose, ant medžių šakų, palėpėse ar net ant žemės. Deda 3-5 kiaušinius. Patelė peri 25-35 dienas. Jaunikliai paukščiukiniai, lizde išbūna 3-6 savaites. Suaugę šeriasi vieną kartą. Senesnėje ornitologinėje literatūroje kartais nurodoma, kad pelėdinių paukščių (Strigiformes) būrys priskiriamas bendram plėšriųjų paukščių būriui, nors pagal naujausią paukščių klasifikaciją jie yra priskirti šiam atskiram pelėdinių paukščių (Strigiformes) būriui.
Tema: Filmai
Madagaskaras: pabėgimas į Afrika (angl. Madagascar: Escape 2 Africa) – 2008 m. JAV kompiuterinės animacijos nuotykių komedija. Filmą sukūrė Dreamworks. Filmo Madagaskaras tęsinys.
Tema: Filmai
Žmogus voras: nėra kelio atgal (angl. Spider-Man: No Way Home) – 2021 m. JAV mokslinės fantastikos filmas apie „Marvel“ komiksų superherojų Žmogų vorą. Režisierius – Jon Watts. Tai filmų „Žmogus voras: grįžimas namo“ (2017) ir „Žmogus voras: toli nuo namų“ (2019) tęsinys bei 27-asis „Marvel Cinematic Universe“ filmas. Filmo premjera JAV ir Lietuvoje įvyko 2021 m. gruodžio 17 d.
Tema: Rašytojai
Alberas Kamiu (pranc. Albert Camus, 1913 m. lapkričio 7 d. – 1960 m. sausio 4 d.) – prancūzų rašytojas, eseistas, žurnalistas, filosofas. Camus gimė Prancūzijos Alžyre. Vaikystę praleido neturtingame kvartale, po to studijavo Alžyro universitete. Vokiečiams įsiveržus į Prancūziją Antrojo pasaulinio karo metu, Camus buvo Paryžiuje. Karo metu jis prisijungė prie prancūzų pasipriešinimo judėjimo, dirbo vyriausiuoju redaktoriumi pogrindiniame laikraštyje „Combat“. Buvo vedęs du kartus, bet taip pat turėjo daug nesantuokinių ryšių. Camus buvo politiškai aktyvus. Nors laikėsi kairiųjų pažiūrų, jis kritikavo Josifą Staliną ir Tarybų Sąjungą dėl totalitarizmo. Camus priklausė įvairioms organizacijoms, kurios siekė Europos susivienijimo. Alžyro karo metu Camus liko neutralus ir pasisakė už multikultūrinį ir pliuralistinį Alžyrą. Camus kūryba prisidėjo prie naujos filosofinės srovės – absurdizmo, atsiradimo. Nors Camus buvo siejamas su filosofine egzistencializmo srove, pats rašytojas neigė priklausąs šiam judėjimui. Albertas Camus 1957 m. gavo Nobelio premiją ir yra antras jauniausias laureatas istorijoje. Jo žymiausi kūriniai: romanai „Svetimas“, „Maras“, „Krytis“, esė „Sizifo mitas“ ir „Maištaujantis žmogus“.
Tema: Kalnai
Pani kalnas arba Monpani (pranc. Mont Panié) – aukščiausia Naujosios Kaledonijos salos (ir tuo pačiu, visos Naujosios Kaledonijos valdos) vieta. Kalnas stūkso salos šiaurės vakarinėje pusėje, Centriniame kalnagūbryje. Aukštis – 1628 m.
Tema: Politikai
Ellen Johnson Sirleaf (1938 m. spalio 29 d. Monrovijoje, Liberijoje) – Liberijos prezidentė. Pirmoji moteris Afrikoje išrinkta į šalies vadovo postą. 1979–1980 m. prezidentaujant William Tolbert buvo Liberijos finansų ministre. Dalyvavo 1997 m. prezidento rinkimuose, bet buvo neišrinkta. 2005 m. rinkimuose po antro turo buvo išrinkta Liberijos prezidente ir 2006 m. sausio 16 d. pradėjo eiti šias pareigas. 2011 m. ji buvo perrinkta ir laimėjo Nobelio taikos premiją už pastangas įtraukti moteris į taikos palaikymo procesą. 1948–1955 m. studijavo ekonomiką ir apskaitą vakarų Afrikos koledže (Monrovija). Ištekėjo 17-os metų už James Sirleaf. Nuo 1961 m. studijavo Kolorado universitete (JAV) ir įgijo bakalauro laipsnį. 1969–1971 m. studijavo ekonomiką Harvardo universitete (JAV) ir įgijo viešojo administravimo magistro laipsnį. 2021 m. gruodį James Sirleaf, vienas iš Ellen Sirleaf sūnų, nežinomomis aplinkybėmis mirė savo rezidencijoje Liberijoje.
Tema: Upės
Maražo (port. Ilha de Marajó) – sala, esanti šiaurės rytų Brazilijoje, Paros valstijoje, Amazonės upės žiotyse. Būdama 40 100 km² ploto, Maražo yra didžiausia upinė – jūrinė sala pasaulyje (didžiausia grynai upinė sala yra Bananalis, Aragvajos upėje). Kartu su aplinkinėmis salomis Maražo sudaro 49 602 km² salyną. Sala driekiasi tarp Amazonės šiaurėje ir jos atšakos – Paros. Rytinį krantą skalauja Atlanto vandenynas. Paviršius žemas, išraižytas kanalų. Maražo vakaruose dengia tropinės džiunglės, rytuose – savana, užliejamos pievos, pelkės. Gyvena ~200 tūkst. gyventojų. Ikikolumbiniu laikotarpiu saloje gyvavo indėnų maražoarų kultūra.
Tema: Rašytojai
Selma Ottilia Lovisa Lagerlöf (Selma Otilija Lovisa Lagerlef, 1858 m. lapkričio 20 d. – 1940 m. kovo 16 d.) – viena žymiausių švedų rašytojų, romanistė, novelistė. 1909 m. gruodžio 10 d. jai suteikta Nobelio literatūros premija. Švedijos akademijos narė.
Tema: Kalnai
Burgplacas (liuks. Buergplaz zu Huldang) − kalva Liuksemburgo šiaurinėje dalyje, Dykircho apygardoje, Klervo kantone, Truavjeržo (Troisvierges) komunoje. Burgplacas yra antras pagal aukštį šalies taškas (559 m aukščio). Jis yra 1 metru žemesnis už Knaifą. Burgplacas dažnai klaidingai laikomas Liuksemburgo aukščiausiu tašku (jo viršūnėje pakabinta net lentelė, pažyminti, kad tai aukščiausias taškas). Burgplacas yra netoli Huldanžo (Huldange) miesto.
Tema: Rašytojai
Chulijas Florensijus Kortasaras (Julio Florencio Cortázar; 1914 m. rugpjūčio 26 d. Briuselyje – 1984 m. vasario 12 d. Paryžiuje) – argentiniečių rašytojas, vertėjas ir intelektualas, gimęs Belgijoje. Laikomas vienu originaliausių ir įdomiausių savo laikmečio autoriumi. Dažnai priskiriamas magiškojo realizmo, o kartais ir siurrealizmo srovėms.
Tema: Rašytojai
Gi de Mopasanas (Henri René Albert Guy de Maupassant, 1850 m. rugpjūčio 5 d. – 1893 m. liepos 6 d.) – prancūzų XIX a. rašytojas, įžymus novelių kūrėjas. Taip pat parašė šešis romanus. Gi de Mopasanas gimė Miromesnil pilyje. Jo šeima – Lotaringijos aristokratai, gyvenantys Normandijoje. Mokėsi dvasinėje kolegijoje, vėliau Puanos licėjuje. Kariavo Prancūzijos-Prūsijos kare. Kare dalyvavo eiliniu kareiviu. Daug skaitė, ypač domėjosi gamtamoksliais dalykais ir astronomija. Nuskurdus Mopasano šeimai, rašytojui teko įsidarbinti Jūrų ministerijoje, kurioje jis pradirbo 10 metų. Per tuos metus jis suartėjo su kitu prancūzų rašytoju Floberu. Su jo pagalba jis parašė savo pirmuosius kūrinius. Tuo metu Flobero namuose jis susipažino su kitais to meto rašytojais Emiliu Zolia, Ivanu Turgenevu. 1870 m. Gi de Mopasanas tapo laikraščių Le Figaro, Gil Blas, Le Gaulois ir l'Echo de Paris redaktoriumi. Laisvą nuo darbo laiką skirdavo apsakymų rašymui. Vikicitatos
Tema: Filmai
Lilo ir Stičas (angl. Lilo & Stitch) – 2002 m. JAV mokslinė fantastika animacinis filmas. Filmas pastatytas Volto Disnėjaus animacijos studijoje, kino teatruose pasirodė 2002 m. birželio 21 d.
Tema: Upės
Luanginga (port. Rio Luanginga) – upė Angoloje ir Zambijoje; Zambezės dešinysis intakas. Prasideda vidurio Angoloje, Mošiko provincijoje, plynaukštėje. Teka į pietryčius. Žemupyje sudaro Liuvos lygumos nacionalinio parko pietinę ribą, sudaro gausybę meandrų ir senvagių. Įteka į Zambezę ties Kalabu.
Tema: Futbolas
Zanzibaro vyrų futbolo rinktinė – Zanzibarui atstovaujanti nacionalinė futbolo komanda, kurią kontroliuoja Zanzibaro futbolo asociacija. Rinktinė nedalyvavo nė viename pasaulio ar žemyno čempionate. Nepriklauso FIFA, bet yra CAF konfederacijos narė. Rungtyniauja tik draugiškas bei NF-Board komandų varžybas.
Tema: Kalnai
Luistikalniai, sprūdiniai kalnai – kalnai, susiformavę iš daugelio litosferos blokų, luistų, kurie palei tektoninius lūžius iškilo į visokį aukštį. Paprastai luistikalniai masyvūs, stačiašlaičiai, būdingas ganėtinai nedidelis suskaidymas. Raukšliniais luistikalniais įvardijami luistikalniai, kurie susiformavo iš nuardytų (peneplenizuotų) senų raukšlinių kalnų. Luistikalniai susidaro platformos pašaliuose dėl tektoninio šalimais esančios litosferos plokštės spaudimo (slėgimo luistikalniai) arba kuomet skyla plokštės platformos centre ir nutolsta blokai (tempimo luistikalniai). Esant slėgimui, aukštyn išsprūsta horstai (skiriami grabenų); esant tempimui, iš abiejų plyšio pusių suformuodamas pushorsčius, pertrūkusios stangrios litosferos ruožą kelia kylantis mantijos medžiagos diapyras. Ten, kur žiojėjo plyšys, susidaro riftinis grabenas. Slėgimo luistikalnių esama Altajaus, Sajanų, Tian Šanio kalnynuose, o tempimo – Etiopijos, Rytų Afrikos kalnynuose.
Tema: Kalnai
Špickopė (vok. Spitzkoppe) – plikų grantinių uolų grupė Namibijoje, Namibo dykumoje tarp Usakoso ir Svakpomundo. Uolos yra daugiau nei 700 mln. metų senumo, o masyvo aukštis virš jūros lygio siekia 1784 m ir stačiai iškyla virš lygios dykumos (santykinis aukštis ~670 m). Špickopėje išlikę nemažai bušmenų dailės pavyzdžių.
Tema: Rašytojai
Viljamas Pochliobkinas (rus. Вильям Васильевич Похлёбкин; 1923 m. rugpjūčio 20 d. – 2000 m. kovo 31 d.) – tarybinis ir Rusijos istorikas, kulinaras, skandinavistas, tarptautinių santykių ir heraldikos specialistas. Pochliobkinas labiausiai žinomas kaip kulinarijos tyrinėtojas ir populiarintojas, užsiiminėjo gastronomijos istorija, kulinarine antropologija. Jis rekonstravo Senosios Rusios patiekalą kundiumus (rus. кундюмы) ir rusų klasikinėje XVIII a. pabaigos – XX a. pradžios dramaturgijoje minimų valgių ir gėrimų asortimentą. Pochliobkinas pasiūlė paįvairinti kosmonautų maisto davinius ir įvesti jiems juodosios ir žaliosios arbatos mišinį. Pochliobkino monografija „Degtinės istorija“ (История водки) buvo apdovanota Langhe Ceretto premija (Langhe Ceretto Prize). Beveik visos Pochliobkino kulinarinės knygos išleistos pakartotiniais leidimais.
Tema: Paukščiai
Dinornitai (Dinornithidae) – išnykusių paukščių šeima priklausanti strutinių paukščių būriui. Labai stambūs, beveik visai redukuotais sparnais paukščiai. Gyveno Naujojoje Zelandijoje. Aprašyta daugiau kaip 20 rūšių. Jie buvo nevienodo dydžio, skiriami į 7-8 gentis.
Tema: Filmai
Filmo montavimas – baigiamųjų filmo darbų (angl. post-production) proceso dalis, kurios metu iš atsirinktų nufilmuotų kadrų kuriamas vientisas audiovizualinis kūrinys – filmas. Pats terminas „filmo montavimas“ tiesiogiai apibūdina darbą su filmo juostele, tačiau dabar šis terminas vis dar plačiai naudojamas, nors ir kalbama apie darbą su skaitmeninėmis technologijomis. Filmo montuotojas arba montažo režisierius dirba su visiškai neapdirbta medžiaga, jis išrenka atskirus kadrus ir kombinuodamas juos į tam tikrą seką sukuria vientisą judantį vaizdą. Filmo montavimas yra apibūdinamas kaip meno forma arba įgūdis, meno, kuris daro kiną unikaliu ir tuo išskiria jį iš kitų meno šakų, nors montavimas turi panašumų su poezija bei romanų rašymu. Filmo montavimas yra dažnai apibūdinamas, kaip nematomas menas, nes jei šis darbas atliekamas pakankamai kruopščiai ir profesionaliai, žiūrovas gali taip įsijausti į siužetą, kad nė nepastebės montuotojo įdėto darbo. Filmo montavimas, tai menas, technika ir sugebėjimas surinkti ir sumontuoti atskirus kadrus į vieną nuoseklią seką. Filmo montuotojo darbas nėra vien mechaninis kadrų montavimas, karpymas ar scenų su dialogais koregavimas. Jis turi kūrybiškai dirbti su vaizdinių sluoksniais, siužetine linija, dialogais, muzika, taip pat ir aktorių pasirodymais, tam, kad galėtų sukurti ir efektyviai perteikti filmą, kaip darnią visumą. Montuotojai dažniausiai atlieka dinamišką rolę filmo kūrimo procese. Perėjus prie skaitmeninio montavimo amžiaus, filmo montuotojai ir jų asistentai tapo atsakingi už daugybę filmo kūrimo sričių, kurias anksčiau atlikdavo kiti. Pavyzdžiui, anksčiau vaizdo montuotojai buvo atsakingi tik už vaizdą. Garso, muzikos ir specialiųjų efektų kūrėjai buvo prižiūrimi vaizdo montuotojo ar paties režisieriaus. Tačiau dabar, moderniųjų technologijų amžiuje, visos šios atsakomybės sugulė ant vaizdo montuotojo pečių. Dabar gan dažnai, ypač nedidelį biudžetą turinčiuose filmuose, montuotojas ar jo asistentas pats karpo muzik
Tema: Rašytojai
Viljamas Batleris Jeitsas (William Butler Yeats; 1865 m. birželio 13 d. – 1939 m. sausio 28 d.) – airių poetas ir dramaturgas, viena ryškiausių XX a. literatūros asmenybių. Jeitsas buvo pagrindinė jėga Keltų atgimime, kartu su ledi Gregori, Edward Martyn ir kitais įkūrė Abatijos teatrą, kurio gyvavimo pradžioje jam vadovavo. 1923 m. jis tapo pirmuoju airiu, gavusiu Nobelio literatūros premiją už, kaip Nobelio premijos komitetas teigė, „įkvėpiančią poeziją, kuri labai artistiška forma atskleidžia visos tautos dvasią“. Jeitsas yra vienas iš kelių Nobelio premijos laureatų, savo geriausius kūrinius parašiusių po premijos įteikimo. Žymiausi kūriniai: Bokštas (1928 m.), Vingiuoti laiptai ir kitos poemos (1929 m.). Jeitsas gimė ir mokėsi Dubline, bet vaikystę praleido Slaigo grafystėje. Jaunystėje jis studijavo poeziją ir nuo mažų dienų domėjosi airių legendomis ir mistika. Tai buvo pagrindinė pirmojo jo kūrybos etapo, trukusio iki XX a. pradžios, tema. Pirmas jo poezijos tomas buvo išleistas 1889 m. Lėto ritmo ir lyrinės poemos rodo Edmund Spenser, Percy Bysshe Shelley ir prerafaelitų brolijos poetų įtaką. Nuo 1900 m. Jeitso poezija tapo fizinė ir realistinė. Jis atsižadėjo jaunystėje jam būdingų transcendentalistinių pažiūrų, tačiau jo kūriniuose išliko fizinės ir dvasinės kaukės, ciklinės gyvenimo teorijos.
Tema: Politikai
Jonas Antanas Masalskis (m. 1706 m.) – Gardino seniūnas 1705-1706, Gardino vaitas 1700-1706, Gardino maršalka 1699-1705. 1697 metais kaip Gardino vėliavinikas pro tunc ir pasiuntinys nuo Gardino pavieto į elekcinį seimą buvo Augusto Stipriojo elektorius nuo Trakų vaivadijos.
Tema: Medicina
Gelta (lot. icterus) – tai audinių pageltimas nuo ištirpusio bilirubino arba padidėjusio tulžies pigmento kiekio kraujyje ir audinių skysčiuose. Audiniai pagelsta, kai šio pigmento daugiau gaminasi arba sutrinka jo išskyrimas todėl jo padaugėja kraujyje (hyperbilirubinemija). Ligos priežastys: tulžies latakų užsikimšimas; kepenų ligos; intensyvus raudonųjų kraujo kūnelių irimas; amfetamino vartojimas intraveniniu būdu. Požymiai: apetito stoka, tamsus, drumstas šlapimas; niežulys; maudimas dešinėje pašonėje; pykinimas; šviesios išmatos; akių odenos pageltimas; sąnarių skausmas; bendras silpnumas; karščiavimas. Kai prasideda gelta, oda, akių odena, gleivinė, vidaus organai, arterijų siena, skysčiai ir ypač nebegyvi audiniai dažosi geltonai (su žalsvu atspalviu).
Tema: Politikai
Vytautas Andziulis (1930 m. lapkričio 4 d. Šėtoje, Kėdainių apskritis – 2018 m. kovo 16 d.) – Lietuvos spaustuvininkas, leidėjas, pasipriešinimo sovietiniam okupaciniam režimui veikėjas.
Tema: Futbolas
Kiribačio vyrų futbolo rinktinė – Kiribačiui atstovaujanti nacionalinė futbolo komanda, kurią kontroliuoja Kiribačio futbolo asociacija. Kiribačio rinktinė nėra FIFA narė. Rinktinė nedalyvavo nė viename pasaulio ar žemyno čempionate. Rinktinė yra žaidusi tik 1979, 2003 ir 2011 m. Pietų Ramiojo vandenyno žaidynėse ir nė vienerių varžybų nelaimėjo. Kiribatis taip pat nė sykio nėra žaidęs namų varžybų, nes Bairikio nacionalinis stadionas yra greičiau smėlio, o ne žolės aikštė.
Tema: Medicina
Echoskopija (gr. ēchō 'aidas' + skopeō 'žiūriu') – tyrimo metodas (kitaip dar vadinamas ultragarsiniu tyrimu), ultragarso bangų atspindžio nuo įvairių organų registravimas.
Tema: Upės
Nigeris (pranc. Niger) – didžiausia Vakarų Afrikos upė. Teka Gvinėjos, Malio, Nigerio, Benino ir Nigerijos teritorijomis. Ilgis 4160 km. Džolibos (Djoliba) pavadinimu prasideda Siera Leonės-Liberijos aukštumoje. Teka kalnais, giliu slėniu. Vėliau išsiveržia į Sudano lygumas, kur skaidosi į daugybę atšakų ir protakų, suformuoja vidinę deltą (anksčiau upė įtekėjo į didelį nenuotakų ežerą). Tombuktu miesto apylinkėse Nigeris vėl susijungia į vieną vagą. Žemiau Elvos miesto upė kerta Šiaurės Gvinėjos aukštumą, toliau iki pat žiočių teka žemuma, giliu slėniu. Įteka į Atlanto vandenyno Gvinėjos įlanką; suformuoja deltą. Svarbiausi intakai: dešinieji: Banis, Milas; kairieji: Sokotas, Kadūna, Benuė. Patvinsta birželio-rugsėjo, o žemupyje – dar ir vasario mėnesiais. Vidutinis debitas 9300 m³/s (didžiausias – iki 35 tūkst. m³/s). Per metus nuplukdo apie 300 km³ vandens bei 67 mln. tonų nešmenų. Ties Kanidži patvenktas hidroelektrinės užtvanka. Nigeris plačiai naudojamas žvejybai, drėkinimui ir susisiekimui. Laivyba nuo Kurusu iki Bamako; nuo Sotubos krioklio (žemiau vidinės deltos) iki Ansongo ir nuo Niamėjaus iki žiočių. Svarbiausi pakrančių miestai: Kurusa (Gvinėja), Bamakas, Tombuktu (Malis), Niamėjus (Nigeris), Džeba, Lokodža, Port Harkortas (Nigerija).
Tema: Filmai
Muzika, suradusi mus (angl. August Rush) – 2007 m. Oskarui nominuota režisieriaus Kristeno Šeridano drama apie talentingą vienuolikmetį muzikantą. Filmo premjera įvyko 2007 m. spalio 6 d. JAV HATCHfest kino festivalyje (HATCHfest Film Festival).
Tema: Upės
Marambidžis (angl. Murrumbidgee River) – upė Australijoje, Naujajame Pietų Velse ir Australijos sostinės teritorijoje, Murėjaus dešinysis intakas. Viena ilgiausių upių šalyje. Ilgis 1485 km, baseino plotas 87 248 km². Prasideda Australijos Alpių šiaurinių atšakų vakariniuose šlaituose, aukštupyje teka pietryčių kryptimi, daro didelį lanką į šiaurę, teka pro Kanberą, prie Jaso žiočių pasuka į vakarus, teka lygumomis ir įsilieja į Murėjų netoli Balranaldo. Didžiausi intakai – Koteris, Tjumutas (kairieji) ir Jasas (dešinysis). Daugumą vandens Marambidžis surenka Didžiajame Vandenskyros kalnagūbryje, vidurupis ir žemupys sausuoju metų laiku kartais išdžiūsta. Upės vanduo naudojamas drėkinimui, geriamo vandens tiekimui, elektros energijos gamybai. Upė laivuojama nuo Gandagajaus miesto. Didžiausi miestai prie Marambidžio – Kanbera, Jasas, Vaga Vaga, Narandera, Hėjus ir Balranaldas. Pirmasis europietis, pasiekęs upę, buvo Australijos tyrinėtojas Čarlzas Trosbis (Charles Throsby) 1821 m. Viradjuri kalba žodis Murrumbidgee gali reikšti: „dideli vandenys“, „žemyn upe“ arba „labai gera vieta“.
Tema: Paukščiai
Juodasis čiurlys, tradiciškai vadinamas čiurliu, spariu, sviruliu, štaru (Apus apus) – čiurlinių paukščių (Apodiformes) būrio, čiurlinių (Apodidae) šeimos paukštis. Lietuvoje kartais vadinamas „vasariškiausiu“ paukščiu.
Tema: Kalnai
Usambaros kalnai (angl. Usambara Mountains) – kalnagūbris Tanzanijos šiaurės rytuose. Ilgis – 110 km, plotis – iki 64 km. Aukščiausia vieta siekia 2440 m. Kalnagūbrį sudaro dvi dalys – Vakarų Usambara ir mažesnė, bet drėgnesnė Rytų Usambara. Šie kalnai pasižymi dideliu gaunamos drėgmės kiekiu, todėl yra apaugę tropiniais miškais. Jie pasižymi didele bioįvairove, endeminių rūšių gausa. Čia gyvena tanzaninis didysis apuokas (Bubo vosseleri), usambarinė šepardija (Sheppardia montana), kalninis audėjas (Ploceus nicolli). Yra įkurtas Amanio gamtos rezervatas. Usambaros kalnuose gyvena bantų tautos (šambai), masajai.
Tema: Futbolas
Sporte, Lietuvoje, legionieriais yra vadinami komandos žaidėjai-užsieniečiai. Tai žaidėjai kurie yra kitos pilietybės nei šalis kurioje registruotas klubas kuriame jie žaidžia. Lietuvos sportininkai, žaidžiantys užsienyje taip pat yra vadinami legionieriais. Legionieriaus terminas - tai alegorija į svetimšalių legioną – ypatingą karinį junginį Prancūzijoje bei Ispanijoje, sudarytą iš ne tos šalies piliečių. Kitose kalbose užsieniečiai žaidėjai neturi legionieriaus atitikmės, šie žaidėjai dažniausiai vadinami ekspatriantais. Lietuvos futbolo varžybose, nuo 2022 m. imta riboti kiek komandoje daugiausiai legionierių vienu metu vykstant rungtynėms gali būti aikštėje. 2021 m. sezono pabaigoje A lygoje buvo registruoti 89 legionieriai, tai sudarė 35,9% visų A lygos žaidėjų.
Tema: Futbolas
Barbadoso vyrų futbolo rinktinė – Barbadosui atstovaujanti nacionalinė futbolo komanda, kurią kontroliuoja Barbadoso futbolo asociacija. Rinktinė nedalyvavo nė viename pasaulio ar žemyno čempionate. Barbadoso rinktinė 2005 m. rengė Digicel Taurės varžybas, kurios buvo susietos su CONCACAF atranka, tačiau liko 4 vietoje ir į CONCACAF Auksinės Taurės varžybas nepateko. 2001 m. netikėtai jie netikėtai įveikė pusfinalio etapą 2002 m. atrankoje į pasaulio čempionatą. Jie nugalėjo 2-1 Kosta Riką, bet pralošė likusias penkerias varžybas.
Tema: Kalnai
Nabras – veikiantis ugnikalnis (stratovulkanas) pietrytinėje Eritrėjoje, Pietinės Raudonosios Jūros administraciniame regione. Stūkso Danakilių įduboje ir yra vienas iš daugelio vulkaninių kalderų kompleksų šiame Didžiojo riftinio slėnio regione. Sudarytas iš ignimbito. Nors Nabro išsiveržimai istorijoje nebuvo užfiksuoti, 2011 m. birželio 13 d. ugnikalnis netikėtai išsiveržė. Susidaręs 50 km pločio ir kelių šimtų km ilgio vulkaninių pelenų šleifas nusidriekė per Etiopiją, Sudaną, Egiptą.
Tema: Medicina
Hemolizinė anemija – anemija dėl sutrumpėjusios eritrocitų gyvenimo trukmės, kuri paprastai būna dėl padidėjusio ju irimo/suardymo organizme. Kraujo gamyba kaulų čiulpuose tokiu atveju dažniausiai nebūna sutrikusi, dažniausiai netgi suaktyvėjusi stengiantis kompensuoti trūkstamą kraujo kiekį.
Tema: Filmai
Abejonė (angl. Doubt) – 2008 m. filmas, pastatytas pagal John Patrick Shanley pjesę „Doubt: A Parable“. Filmo režisavo ir scenarijų sukūrė Shanley, prodiusavo Scott Rudin. Filme vaidina Meryl Streep, Philip Seymour Hoffman, Amy Adams ir Viola Davis. Visi jie buvo nominuoti Oskarui 2009 m.
Tema: Upės
Nepinas (angl. Nepean River) – upė Australijoje, Naujajame Pietų Velse. Kartu su Hoksberiu juosia Sidnėjaus aglomeraciją iš pietvakarių, vakarų ir šiaurės. Upė pavadinta britų politiko ir kolonijinio administratoriaus Evano Nepino (Evan Nepean) garbei. Prasideda Mitagongo kalnagūbryje netoli Robertsono, apie 100 km į pietus nuo Sidnėjaus ir 15 km į vakarus nuo Tasmano jūros. Teka į šiaurę, iki Nepino tvenkinio – negyvenamomis vietovėmis. Už tvenkinio teka Sidnėjaus aglomeracijos pietvakariniu ir vakariniu pakraščiu, netoli Jaramundžio, susiliejusi su Grosu, suformuoja Hoksberį. Upės baseine įrengti tvenkiniai aprūpina Sidnėjų geriamu vandeniu. Žemupys naudojamas poilsiui, vandens turizmui. Po stiprių liūčių patvinsta. Didžiausi potvyniai registruoti 1817, 1867, 1900 ir 1914 m. Didžiausi intakai: Voragamba (kairysis), Berkas, Kordas, Kataraktas (dešinieji).
Tema: Paukščiai
Nykštukinis kazuaras (Casuarius bennetti) – beketerių (Ratitae) paukščių antbūrio kazaurinių (Casuariidae) šeimos paukštis. Tai neskraidantis paukštis.